open-index/open-wikipedia-markdown huggingface dataset:
Αυγούστα Δωροθέα του Μπράουνσβαϊγκ-Βόλφενμπυτελ

Η **Αυγούστα Δωροθέα** (γερμ. *Augusta Dorothea von Brunswick-Wolfenbüttel von Welfen*, 16 Δεκεμβρίου 1666, Βολφενμπύτελ - 11 Ιουλίου 1751, κάστρο Αουγκούστενμπουργκ στο Άρνστατ) από τον Οίκο των Γουέλφων ήταν κόρη του Δούκα του Μπράουνσβαϊγκ-Βόλφενμπυτελ και με τον γάμο της έγινε Κόμισσα του Σβάρτσμπουργκ-Ζόντερσχαουζεν-Άρνστατ.

## Βιογραφία
Ήταν η τρίτη κόρη του Αντώνιου Ούλριχ του Μπράουνσβαϊγκ-Βόλφενμπυτελ και της συζύγου του Ελισάβετ Ιουλιανής, κόρης του Φρειδερίκου του Σλέσβιχ-Χόλσταϊν-Σόντερμπουργκ-Νόρμπουργκ.

Η Αυγούστα Δωροθέα παντρεύτηκε στις 7 Αυγούστου 1684 στο Βόλφενμπυτελ με τον Άντον Γκύντερ Β΄ του Σβάρτσμπουργκ-Ζόντερσχαουζεν. Αυτός ανήλθε σε Αυτοκρατορικό Πρίγκιπα το 1697. Το ζευγάρι κατοικούσε στο Άρνστατ. ο γάμος παρέμεινε άτεκνος.

Επέζησε του συζύγου της κατά 35 χρόνια. Πέρασε τη μακρά περίοδο χηρείας της στο κάστρο του Aουγκούστενμπουργκ στο Άρνστατ, δημιουργώντας τη διάσημη από κούκλες συλλογή της *Mon Plaisir*. Αυτές οι κούκλες δεν προορίζονταν ως παιχνίδια, αλλά αντιπροσωπεύουν την κοινωνία της εποχής στο στυλ ενός μπαρόκ δωματίου με αξιοπερίεργα. Το κάστρο του Αουγκούστενμπουργκ δεν υπάρχει πλέον· η συλλογή της με κούκλες μεταφέρθηκε στο Νέο Παλάτι στο Άρνστατ.

## Οικογένεια
Παντρεύτηκε το 1684 τον Άντον Γκύντερ Β΄ κόμη του Σβάρτσμπουργκ-Ζόντερχαουζεν. Δεν απέκτησαν απογόνους.

## Βιβλιογραφικές αναφορές
* Apfelstedt, Börner και Donhof: *Heimathskunde für die Bewohner des Fürstenthums Schwarzburg-Sondershausen*, part 3: *Geschichte des Fürstlich-Schwarzburgischen Hauses*, 1856, επανεκτύπωση Μάιος 1998
* Friedrich Apfelstedt: *Das Haus Kevernburg-Schwarzburg von seinem Ursprunge bis auf unsere Zeit*, Arnstadt, 1890,
* Matthias Klein και Carola Müller *Die Puppenstadt im Schlossmuseum zu Arnstadt*, Γερμανικό κείμενο με αγγλική περίληψη, 3η έκδοση, Königstein im Taunus, 1999

## Εξωτερικοί σύνδεσμοι
* Εικονική περιήγηση στην ''κούκλα της πόλης Mon Plaisir''

## Παραπομπές


Κατηγορία:Οίκος των Γουέλφων
Συρίγγιο (νευρολογία)

Το **συρίγγιο** είναι σπάνια νευρογλοιακή κοιλότητα, γεμάτη με υγρό, εντός του νωτιαίου μυελού (συριγγομυελία), στο στέλεχος του εγκεφάλου (συριγγοβουλβία) ή στα νεύρα του αγκώνα. Εμφανίζεται κυρίως σε νεαρή ηλικία.

## Συμπτώματα
Τα συμπτώματα συνήθως εμφανίζονται με ύπουλο τρόπο ανάμεσα στην εφηβική ηλικία και τα 45 έτη. Η συριγγομυελία αναπτύσσεται στο κέντρο του νωτιαίου μυελού. Οι αισθητήριες ελλείψεις της θερμοκρασίας και του πόνου εμφανίζονται νωρίς αλλά μπορεί να μην αναγνωρίζονται για χρόνια. Η πρώτη ανωμαλία που αναγνωρίζεται μπορεί να είναι ένα ανώδυνο έγκαυμα ή κόψιμο. Η συριγγομυελία προκαλεί συνήθως αδυναμία, ατροφία και συχνά υπερρεφλεξία των χεριών και των ώμων. Η ελλειμματική αίσθηση πόνου και θερμοκρασίας  που κατανέμεται με τη μορφή "κάπας" στους ώμους, στα χέρια και την πλάτη είναι χαρακτηριστικό γνώρισμα. Οι αισθήσεις λεπτής αφής, θέσης και δόνησης δεν επηρεάζονται. Αργότερα αναπτύσσεται σπαστική πάρεση και αδυναμία στα πόδια.

Το συρίγγιο μπορεί να προκαλέσει ίλιγγο, νύστα, μονομερή ή διμερή απώλεια της αίσθησης στο πρόσωπο, ατροφία και αδυναμία της γλώσσας, δυσαρθρία, δυσφαγία, βραχνάδα και μερικές φορές περιφερικά αισθητηριακά ή κινητικά ελλείμματα λόγω της συμπίεσης του μυελού.

Κατηγορία:Νευρολογικές παθήσεις
Μύλος Γουίλεϊ

Ο **μύλος Γουίλεϊ** (αγγλ. *Wiley mill*) είναι ένας ειδικός μύλος άλεσης τύπου *σφυριού*, ή μικρός *σφυρόμυλος*, ο οποίος ως εργαστηριακή συσκευή χρησιμοποιείται για τη μηχανική κατεργασία -κοπή και άλεση- διαφόρων υλικών.

## Χρήσεις
Αξιοποιείται σε εργαστήρια ερευνών για την προετοιμασία *κόνης* από πρωτογενή υλικά, λ.χ. σε εργαστήρια γεωπονικών και κτηνιατρικών αναλύσεων και εδαφολογίας, ή εργαστήρια υλικών (π.χ. πλαστικών, ξύλου, γεωργικών υπολειμμάτων). Μπορεί να χρησιμοποιηθεί σε μεγάλη ποικιλία υλικών. 

Ο μύλος αυτός ο οποίος σχεδιάστηκε αρχικά για την άλεση λιπασμάτων, μαλλιών ζώων και οπλών, και είναι κατάλληλος για τέτοια χρήση σε υλικά (*προετοιμασία – κοπή – θραύση – άλεση*). Διαθέτει πάρα πολύ σκληρά, χαλύβδινα άκρα στα μαχαίρια που επιτρέπουν την ολική άλεση μεγάλου εύρους υλικών. Η παραγόμενη *κόνη* στη συνέχεια χρησιμοποιείται για περαιτέρω χημικές, φυσικές ή/και βιολογικές αναλύσεις και δοκιμές.

## Υλοποίηση & λειτουργία
Η ιδέα υλοποίησης του μύλου Γουίλεϊ αποτέλεσε παγκόσμια ευρεσιτεχνία της εταιρείας, Arthur H. Thomas το 1926, αν και έγινε μαζική παραγωγή αυτού του μύλου στα τέλη του 1948, στη Φιλαδέλφεια, στις Ηνωμένες Πολιτείες Αμερικής. Τέτοιοι μύλοι προετοιμάζουν υλικά -για ανάλυση- αρκεί να περιέχουν ελάχιστη υγρασία, δηλ. καλά ξηραμένα δείγματα. 

Στο μύλο άλεσης Γουίλεϊ, ταυτόχρονα γίνονται δύο μηχανικές κατεργασίες, αρχική *κοπή-θρυμματισμός* και ταυτόχρονα *άλεση με σύνθλιψη*. Στο άνω μέρος του μύλου, το υλικό πληρώνει μία χοάνη. Στη συνέχεια, αυτό τροφοδοτείται, διά της βαρύτητας, και το υλικό πέφτει εντός ενός χώρου - διαδρομής ενός συνόλου περιστρεφόμενων χαλύβδινων, αιχμηρών λεπίδων (από σκληρό ανοξείδωτο χάλυβα υψηλής περιεκτικότητας σε χρώμιο). Οι λεπίδες κινούνται από έναν ηλεκτροκινητήρα και οι περιστροφές των κυμαίνονται από 4.000 έως 6.000 περιστροφές το λεπτό (rpm), ανάλογα τη σκληρότητα (hardness) του υλικού. Τα περιστρεφόμενα μαχαίρια λειτουργούν ενάντια στα στάσιμα μαχαίρια, που υπάρχουν περιμετρικά, και η προκύπτουσα σκόνη εξωθείται με πίεση, ώστε το υλικό –διαμέσου μιας μεταλλικής σίτας– να συλλεχθεί σ' ένα δοχείο που βρίσκεται στο κατώτερο της συσκευής.

## Παραπομπές


Κατηγορία:Συσκευές εργαστηρίου
Στρατιώτης σε ένα παιχνίδι σκακιού

Ο **Στρατιώτης σε ένα παιχνίδι σκακιού** (στα γαλλικά: **Soldat jouant aux échecs**, ή **Le Soldat à la partie d'échecs**) είναι πίνακας  του Γάλλου ζωγράφου Ζαν Μετζινγκέρ.

Ο Μετζινγκέρ ζωγράφισε τον πίνακα είτε στα τέλη του 1914 είτε το 1915, όταν υπηρετούσε στο Δυτικό Μέτωπο. Σήμερα ο πίνακας εκτίθεται στο Smart Museum of Art, στο Σικάγο.

## Παραπομπές


Κατηγορία:Σκάκι
Ελίζαμπεθ Μπλάκγουελ

Η **Ελίζαμπεθ Μπλάκγουελ** (3 Φεβρουαρίου 182131 Μαΐου 1910) ήταν Βρετανίδα γιατρός, γνωστή ως η πρώτη γυναίκα που έλαβε πτυχίο ιατρικής στις Ηνωμένες Πολιτείες και η πρώτη γυναίκα στο Μητρώο του Γενικού Ιατρικού Συμβουλίου του Ηνωμένου Βασίλειου. Η Μπλάκγουελ έπαιξε σημαντικό ρόλο τόσο στις Ηνωμένες Πολιτείες όσο και στο Ηνωμένο Βασίλειο στην κοινωνική ευαισθητοποίηση και στην ηθική μεταρρύθμιση και πρωτοστάτησε στην προώθηση της εκπαίδευσης των γυναικών στην ιατρική. Στη μνήμη της απονέμεται κάθε χρόνο το μετάλλιο Ελίζαμπεθ Μπλάκγουελ σε μια γυναίκα που έχει συμβάλει σημαντικά στην προώθηση των γυναικών στην ιατρική.

Η Μπλάκγουελ αρχικά δεν ενδιαφερόταν για μια καριέρα στην ιατρική. Αρχικά εργάστηκε ως δασκάλα για να συντηρήσει την οικογένειά της. Αυτό το επάγγελμα θεωρούνταν κατάλληλο για γυναίκες κατά τη διάρκεια του 18ου αιώνα. Για την ιατρική άρχισε να ενδιαφέρεται όταν αρρώστησε μια φίλη της και διαπιστωσε ότι η φίλη της θα είχε καλύτερη θεραπεία αν είχε γυναίκα γιατρό. Η Μπλάκγουελ άρχισε να κάνει αίτηση στις ιατρικές σχολές και αμέσως διαπίστωσε την προκατάληψη εναντίον του φύλου της, που την ακολούθησε σε όλη τη διάρκεια της καριέρας της. Απορρίφθηκε από κάθε ιατρική σχολή στην οποία υπέβαλε αίτηση, εκτός από το Ιατρικό Κολλέγιο της Γενεύης, στην οποία οι άνδρες φοιτητές ψήφισαν υπέρ της αποδοχής της. Έτσι, το 1847, η Μπλάκγουελ έγινε η πρώτη γυναίκα που φοίτησε σε ιατρική σχολή στις Ηνωμένες Πολιτείες.

Η διατριβή της σχετικά με τον τυφοειδή πυρετό, που δημοσιεύθηκε το 1849 στο *Buffalo Medical Journal* λίγο μετά την αποφοίτησή της, ήταν το πρώτο ιατρικό άρθρο που δημοσιεύτηκε από μια γυναίκα στις Ηνωμένες Πολιτείες. Το άρθρο της διακατέχεται από έντονη ενσυναίσθηση και ευαισθησία απέναντι στα ανθρώπινα δεινά και εκφράζει την υποστήριξη της για οικονομική και κοινωνική δικαιοσύνη. Αυτή η οπτική χαρακτηρίστηκε από την τότε ιατρική κοινότητα ως «θηλυκή».

Η Μπλάκγουελ ίδρυσε επίσης το Ιατρείο της Νέας Υόρκης για γυναίκες και παιδιά με την αδερφή της Έμιλι Μπλάκγουελ το 1857, και άρχισε να δίνει διαλέξεις σε γυναικεία ακροατήρια σχετικά με τη σημασία της παιδείας για γυναίκες.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί φεμινιστές
Κατηγορία:Wikipedia articles incorporating a citation from the Encyclopedia Americana with a Wikisource reference
Κύπελλο Κύπρου πετοσφαίρισης ανδρών 2017-18

Το **Κύπελλο Κύπρου 2017-18** ήταν η 44η έκδοση του Κυπέλλου Κύπρου (41η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι οκτώ ομάδες της Α΄ κατηγορία 2017-18. Νικήτρια ήταν η Ομόνοια για 5η φορά στην ιστορία της.

## Σύστημα διεξαγωγής
Στην προημιτελική φάση οι οκτώ ομάδες κληρώθηκαν τυχαία μεταξύ τους σε τέσσερα ζευγάρια και έδωσαν διπλούς αγώνες (εντός και εκτός έδρας). Οι τέσσερις νικήτριες προκρίθηκαν στην ημιτελική φάση. Στην ημιτελική φάση οι ομάδες κληρώθηκαν τυχαία μεταξύ τους και τα δύο ζευγάρια έδωσαν διπλούς αγώνες (εντός και εκτός έδρας) με τις δύο νικήτριες να προκρίνονται στον τελικό. Στις δύο αυτές φάσεις, αν μια ομάδα πετύχαινε δύο νίκες, τότε έπαιρνε αυτή την πρόκριση.

Σε περίπτωση που στους δύο αγώνες οι δύο ομάδες είχαν από μία νίκη, όπως πιο κάτω, αμέσως με την λήξη του δεύτερου αγώνα διεξαγόταν το χρυσό σετ (golden set):
*Πρώτος αγώνας 3 – 0, δεύτερος αγώνας 0 – 3 ή 1 – 3 τότε χρυσό σετ
*Πρώτος αγώνας 3 – 1, δεύτερος αγώνας 0 – 3 ή 1 – 3 τότε χρυσό σετ
*Πρώτος αγώνας 3 – 2, δεύτερος αγώνας 2 – 3 τότε χρυσό σετ
*Πρώτος αγώνας 3 – 0 ή 3 – 1, δεύτερος αγώνας 2 – 3 προκρίνεται ο νικητής του πρώτου αγώνα
*Πρώτος αγώνας 3 – 2, δεύτερος αγώνας 0 – 3 ή 1 – 3 προκρίνεται ο νικητής του δεύτερου αγώνα 

Ο τελικός ήταν μονός και διεξήχθη σε ουδέτερη έδρα.

## Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Τελικός
Στον τελικό προκρίθηκαν η Ομόνοια και o ΑΠΟΕΛ. Το παιχνίδι διεξήχθη στις 27 Απριλίου 2018 στο Κλειστό Γυμναστήριο Τάσσος Παπαδόπουλος - Ελευθερία στη Λευκωσία. Νικήτρια ήταν η Ομόνοια με σκορ 3-1 σετ (23-25, 29-27, 25-19, 25-23).

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 2017
Κατηγορία:Πετοσφαίριση το 2018
Φεμινιστική γλωσσολογία

**Η φεμινιστική γλωσσολογία** είναι μια κοινωνική επιστήμη που αναλύει και αξιολογεί τη γλώσσα και τη χρήση της υπό το πρίσμα του φεμινισμού. Οι ρίζες της βρίσκονται στην αγγλόφωνη επιστημονική κοινότητα. Στο δεύτερο μισό του 20ου αιώνα αναπτύχθηκε στις ΗΠΑ στα πλαίσια του φεμινιστικού κινήματος ένα αυξημένο επιστημονικό ενδιαφέρον για τη διαφορετική χρήση της γλώσσας μεταξύ των δυο φύλων. Πρωτοπόρα έργα ήταν τα *Language and Women's Place* (η *γλώσσα και η θέση των γυναικών)* (1973) από τον Robin Lakoff, *Male/Female Language (ανδρική/γυναικεία γλώσσα)* (1975) από τη Mary Richie Key (1924–2003) και *Language and Sex* *(η γλώσσα και το φύλο)* (1975) από τη Nancy Henley (1934–2016). Σε αντίθεση με την γλωσσολογία η φεμινιστική γλωσσολογία βλέπει τον εαυτό της όχι μόνο ως *περιγραφική*, αλλά και ως *παρεμβατική* επιστήμη και συνεπώς ως μέρος ενός πολιτικο-κοινωνικού κίνηματος που αναλύει και κρίνει τη γλώσσα και τη χρήση της με βάση κοινωνιολογικά και πολιτικά κριτήρια. Αυτός είναι και ο λόγος που συχνά δεν θεωρείται ως μέρος της γλωσσολογικής θεωρίας αλλά γλωσσολογικής κριτικής υπό το πρίσμα του φεμινισμού.

Από τα μέσα της δεκαετίας του 1980, έχουν αναδυθεί δύο βασικά θέματα της φεμινιστικής γλωσσολογίας: η φεμινιστική ανάλυση της γλώσσας (η ανάλυση της χρήσης της γλώσσας και των δομών και των συστημάτων αξιών που μεταδίδονται μέσω της γλώσσας) και η φεμινιστική ανάλυση της  συνομιλίας (η ανάλυση των μορφών επικοινωνίας και της γλώσσας που σχετίζεται αλλά και διαμορφώνει το φύλο και τους φυλετικούς κανόνες).
## Παραπομπές


Κατηγορία:Γλωσσολογία
Άγιος Χαράλαμπος Ροδόπης

Ο **Άγιος Χαράλαμπος** είναι παραθαλάσσιος οικισμός της Θράκης στην Περιφερειακή Ενότητα Ροδόπης.

## Γεωγραφία
Ο Άγιος Χαράλαμπος βρίσκεται στα παράλια του Θρακικού πελάγους σε απόσταση 33 χιλιομέτρων Α.-ΝΑ.  από την Κομοτηνή, 28 χιλιομέτρων ΝΔ. από τις Σάπες (έδρα του δήμου) και περίπου 4 χιλιομέτρων Ν. της Μαρώνειας της οποίας είναι το λιμάνι της, όπου υπάρχουν ακόμα ίχνη αρχαίου μόλου και το οποίο είναι χαρακτηρισμένο ως αλιευτικό καταφύγιο. Στη γύρω περιοχή υπάρχουν ερείπια ρωμαϊκής και βυζαντινής εποχής ενώ βορειοανατολικά στην τοποθεσία "Καμπάνα" είναι το αρχαίο θέατρο Μαρώνειας. Η ονομασία του οικισμού οφείλεται στο μικρό εκκλησάκι του Αγίου Χαραλάμπους ο οποίος είναι ο πολιούχος άγιος της Μαρώνειας. 

Ως ξεχωριστός οικισμός αναφέρεται επίσημα για πρώτη φορά το 1971 να απογράφεται στην τότε κοινότητα Μαρωνείας. Σύμφωνα με το Πρόγραμμα «Καλλικράτης» μαζί με τη Μαρώνεια, τους Άνω Ασκητές, τους Ασκητές και τον Πλατανίτη αποτελούν την τοπική κοινότητα Μαρωνείας που υπάγεται στη δημοτική ενότητα Μαρωνείας του Δήμου Μαρωνείας - Σαπών και σύμφωνα με την απογραφή του 2011 έχει ως πληθυσμό 3 κατοίκους.

## Πληθυσμός

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Μαρωνείας - Σαπών
Βεροτοξίνες

Οι **βεροτοξίνες**, ή αλλιώς ***τοξίνες Shiga*** -προς τιμήν του διακεκριμένου Ιάπωνα γιατρού και βακτηριολόγου **[[Κιγιόσι Σίγκα]]** (Kiyoshi Shiga), είναι οικογένεια συγγενών τοξινών με δύο κύριες ομάδες, τις Stx1 και Stx2, που δύνανται να προκαλέσουν σοβαρές λοιμώξεις σε ζωτικά όργανα του ανθρώπινου οργανισμού, ιδίως στο γαστρεντερικό σύστημα.

## Προέλευση
Παράγονται από τα συνηθισμένα βακτήρια *[[Εσερίχια κόλι|Escherichia coli]]*, κοινά βακτήρια που απαντώνται στο κατώτερο τμήμα του εντέρου όλων των θηλαστικών. Τα παθογόνα *E. coli*, διαθέτοντας χαρακτηριστικά προφίλ γονιδίου μολυσματικού παράγοντα προκαλούν σοβαρές εξάρσεις από ασθένειες όπως τη νόσο του οιδήματος, διάρροια, ή και σοβαρές εντερικές αιμορραγίες. Λ.χ. έχει βρεθεί ότι η νόσος του οιδήματος προκαλείται από την τοξίνη Shiga (Stx2e).

## Επιπλοκές
Οι σοβαρότερες επιπλοκές από τις τοξίνες αυτές λαμβάνουν χώρα στο έντερο. Τοξικά στελέχη του επιβλαβή παθολόγου βακτηρίου *E. coli* προσδένονται στα τοιχώματα των κυττάρων του εντέρου και αρχίζουν σταδιακά να δημιουργούν αποικίες. Μετά, αρχίζουν να εκλύουν τοξίνες οι οποίες καταστρέφουν τα όργανα. Σημαντικό ποσοστό των ασθενών που επιμολύνονται από αυτά τα στελέχη παρουσιάζει σοβαρές επιπλοκές στην υγεία του. Οι πιο κυριότερες λοιμώξεις είναι η αιμορραγική κολίτιδα και το αιμολυτικό ουραιμικό σύνδρομο. 

## Καταπολέμηση
Φθηνή θεραπεία δεν υπάρχει. Στη Γερμανία, έχει εφαρμοσθεί το μονοκλωνικό αντίσωμα εκουλιζουμάμπη (φάρμακο με την ονομασία *Soliris*), με θετικά αποτελέσματα, ωστόσο, το κόστος του φαρμάκου είναι απαγορευτικό για ευρεία χρήση.

Κατηγορία:Τοξικολογία
Σεξουαλικά φιλελεύθερος φεμινισμός

δεξιά|μικρογραφία|150x150εσ| Η Susie Bright, συγγραφέας και ακτιβιστής, ένα από τα πρώτα πρόσωπα που αναφέρονται ως θετικά σεξ φεμινίστρια.
μικρογραφία|220x220εσ| Νίνα Χάρτλεϊ
**Ο σεξουαλικά φιλελεύθερος φεμινισμός** είναι ένα κίνημα που ξεκίνησε στις αρχές της δεκαετίας του 1980 με επίκεντρο την ιδέα ότι η σεξουαλική ελευθερία είναι ουσιαστικό συστατικό της ελευθερίας των γυναικών. Μερικές φεμινίστριες συμμετείχαν στο κίνημα ως απάντηση στις προσπάθειες των άλλων φεμινιστικών ομάδων να θέσουν την πορνογραφία στο επίκεντρο μιας φεμινιστικής εξήγησης της καταπίεσης των γυναικών.

Ο σεξουαλικά φιλελεύθερος φεμινισμός επικεντρώνεται στην ιδέα ότι η σεξουαλική ελευθερία είναι απαραίτητο συστατικό της ελευθερίας των γυναικών. Αντιτίθενται στις νομικές ή κοινωνικές προσπάθειες για τον έλεγχο των σεξουαλικών δραστηριοτήτων μεταξύ συναινετικών ενηλίκων, ανεξαρτήτως από το αν ξεκινούν από την κυβέρνηση, από άλλες φεμινίστριες, από τους αντιπάλους του φεμινισμού ή από οποιοδήποτε άλλο ίδρυμα. Αγκαλιάζουν ομάδες σεξουαλικών μειονοτήτων, τονίζοντας την αξία της αλληλεγγύης, και με περιθωριοποιημένες ομάδες.

Ο σεξουαλικά φιλελεύθερος φεμινισμός συγκεντρώνει μεταξύ άλλων ακτιβιστές κατά της λογοκρισίας, ακτιβιστές ΛΟΑΤ, θεωρητικές φεμινίστριες, παραγωγούς πορνογραφίας και ερωτικών ταινιών και εκφράζει γενικά την άποψη ότι οι ίδιες οι πόρνες δεν πρέπει να ποινικοποιούνται ή να τιμωρούνται.
## Παραπομπές


Φιλελευθερος
Κατηγορία:Φεμινισμός τρίτου κύματος
Αετοκορυφή Ροδόπης

Η **Αετοκορυφή** είναι πεδινό χωριό της Θράκης στην Περιφερειακή Ενότητα Ροδόπης.

## Γεωγραφία - Ιστορία
Η Αετοκορυφή βρίσκεται στα ανατολικά όρια με την Περιφερειακή Ενότητα Έβρου, στη νοτιοανατολική άκρη του κάμπου της Κομοτηνής, σε υψόμετρο 40 μέτρα. Απέχει 10 χλμ. ΝΔ. από τις Σάπες (έδρα του δήμου), 27 χλμ. ΝΑ. από την Κομοτηνή και 36 χλμ. Β.-ΒΔ. από την Αλεξανδρούπολη. Δυτικά και νότια του χωριού περνάει η Σιδηροδρομική γραμμή Θεσσαλονίκης - Αλεξανδρούπολης και η Εγνατία Οδός. Η παλιά του ονομασία, την περίοδο της τουρκοκρατίας, ήταν *Τσαμουρλή* η οποία στα τουρκικά σημαίνει λασπότοπος. Στους προσφυγικούς καταλόγους της Επιτροπή Αποκατάστασης Προσφύγων αναφέρεται ως *Κους Τεπέ Α* (δηλ. κορυφή του πουλιού). Ως *Κους-Τεπέ Α* αναφέρεται  επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Σαπών. Το 1928 με το ΦΕΚ 193Α - 20/09/1928 μετονομάστηκε σε Αετοκορυφή. Σύμφωνα με το Πρόγραμμα «Καλλικράτης» ανήκει στην τοπική κοινότητα Σαπών που υπάγεται στη δημοτική ενότητα Σαπών του Δήμου Μαρωνείας - Σαπών και σύμφωνα με την απογραφή του 2011 έχει ως πληθυσμό 87 κατοίκους ενώ  με την απογραφή του 2001 ήταν 94.
## Πληθυσμός

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ροδόπης
Κατηγορία:Δήμος Μαρωνείας - Σαπών
Αετόλοφος Ροδόπης

Ο **Αετόλοφος** είναι πεδινό χωριό της Θράκης στην Περιφερειακή Ενότητα Ροδόπης.

## Γεωγραφία - ιστορία
Ο Αετόλοφος βρίσκεται προς τα ανατολικά όρια με την Περιφερειακή Ενότητα Έβρου, στην ανατολική άκρη του κάμπου της Κομοτηνής σε υψόμετρο 64 μέτρα. Απέχει 9 χλμ. Δ. από τις Σάπες (έδρα του δήμου), 29 χλμ. ΝΑ. από την Κομοτηνή και 39 χλμ. Β.-ΒΔ. από την Αλεξανδρούπολη. Το 1964, δυτικά του χωριού και ανάμεσα με το γειτονικό Αρσάκειο  βρέθηκε μιλιοδείκτης της αρχαίας Εγνατίας οδού που χρονολογείται στα χρόνια του αυτοκράτορα Μαξιμίνου (235 με 238). Στους προσφυγικούς καταλόγους της Επιτροπή Αποκατάστασης Προσφύγων αναφέρεται ως *Κους Τεπέ Β* (δηλ. κορυφή του πουλιού) και έτσι αναφέρεται  επίσημα, μετά την απελευθέρωση, το 1924 στο ΦΕΚ 194Α - 14/08/1924 να προσαρτάται στην τότε κοινότητα Σαπών. Το 1928 με το ΦΕΚ 193Α - 20/09/1928 μετονομάστηκε σε Αετοκορυφή. Σύμφωνα με το Πρόγραμμα «Καλλικράτης» μαζί με το Λοφάρι αποτελούν την τοπική κοινότητα Λοφαρίου που υπάγεται στη δημοτική ενότητα Σαπών του Δήμου Μαρωνείας - Σαπών και σύμφωνα με την απογραφή του 2011 έχει ως πληθυσμό 39 κατοίκους ενώ με την απογραφή του 2001 ήταν 50.
## Πληθυσμός

## Εξωτερικοί σύνδεσμοι

* Αρχαιότητες και μνημεία Θράκης, τυχαία ευρήματα - Αετόλοφος Ροδόπης, σελ 2 του pdf  από το Αρχαιολογικόν Δελτίον 19 (1964): Χρονικά

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ροδόπης
Κατηγορία:Δήμος Μαρωνείας - Σαπών
Λου Αντρέας-Σαλομέ (ταινία)

Η ταινία **"Lou Andreas-Salomé**" είναι μια βιογραφική αφήγηση της ζωής και του έργου της ψυχαναλύτριας και συγγραφέως Lou Andreas-Salomé σκηνοθετημένη από την γερμανίδα σκηνοθέτρια Cordula Kablitz-Post. Η ταινία προβλήθηκε στους γερμανικούς κινηματογράφους τον Ιούνιο του 2016  και έκτοτε έχει προβληθεί επίσης στην Αυστρία, την Ελβετία, τη Γαλλία και τις ΗΠΑ.

## Υπόθεση
Στην ταινία παρουσιάζεται η Σαλομέ σε ηλικία 72 ετών, άρρωστη και απομονωμένη στην εποχή της ανόδου του ναζισμού, να ξαναβρίσκει την ζωτικότητά της μέσα από την αφήγηση της ιστορίας της στον 40-χρονο Έρνστ Πφάιφερ, ο οποίος της θυμίζει έναν από τους μεγάλους τους έρωτες, τον γερμανό ποιητή Ράινερ Μαρία Ρίλκε. Μόλις την αναζητήσει η Γκεστάπο, καίνε μαζί με τον Πφάιφερ γράμματα και αφηγήσεις, τα οποία κατά τη γνώμη της δεν αφορούν τον δημόσιο χώρο.

## Παραπομπές


Κατηγορία:Αυστριακές ταινίες
Κατηγορία:Γερμανικές ταινίες
Κατηγορία:Ταινίες του 2016
Υπατία (περιοδικό)

***Hypatia: Ένα περιοδικό Feminist Philosophy*** είναι ένα ακαδημαϊκό περιοδικό, το οποίο δημοσιεύεται ανά τρίμηνο από το Cambridge University Press. Από τον Ιανουάριο του 2019, το περιοδικό διευθύνεται από τις συντάκτριες Bonnie J. Mann, Erin McKenna, Camisha Russell και Rocío Zambrana. Οι κριτικές βιβλίων δημοσιεύονται από το *Hypatia Reviews Online (HRO)*. Το HRO εκδίδεται από τους Erin McKenna και Joan Woolfrey. Το περιοδικό ανήκει στην μη κερδοσκοπική εταιρεία Hypatia, Inc. Η ιδέα για το περιοδικό προέκυψε από συναντήσεις της Εταιρείας για τη Φιλοσοφία των Γυναικών (SWIP) τη δεκαετία του 1970. Η φιλόσοφος και νομικός Azizah Y. al-Hibri έγινε η ιδρύτρια συντάκτρια το 1982, όταν δημοσιεύτηκε ως έξτρα τεύχος του *Διεθνούς Φόρουμ Μελετών για την Γυναίκα*. Το όνομά του το πήρε από την Υπατία της Αλεξάνδρειας, μια φιλόσοφο που δολοφονήθηκε από τον όχλο το 415 μ.Χ., Ανεξάρτητο περιοδικό έγινε το 1986. 

Ήταν το αντικείμενο διαμάχης το 2018 όταν δέχτηκε να δημοσιεύσει άρθρο, το οποίο είχε σταλεί για δημοσίευση στα πλαίσια μια έρευνας με άδηλο σκοπό να ελέγξει, αν τα προς δημοσίευση άρθρα ελέγχονται επαρκώς. Το απεσταλμένο άρθρο περιείχε σκοπίμως αρκετά σφάλματα, τα οποία οι συντάκτες αυτού (και άλλων) περιοδικών δεν αντιλήφθηκαν. Ως εκ τούτου τέθηκε υπό αμφισβήτηση η εγκυρότητα του περιοδικού.
## Παραπομπές


Κατηγορία:Φεμινιστική φιλοσοφία
Κατηγορία:Φεμινισμός και κοινωνία
Ντίνος Μπαλλής

Ο **Ντίνος Μπαλλής** (γεννήθηκε στις 22 Μαΐου 1957) είναι Έλληνας πρώην διεθνής ποδοσφαιριστής, ο οποίος αγωνίστηκε στον Άρη και την ΑΕΚ από το 1974 ως το 1988.

## Καριέρα
### Με τον Άρη
Ο Μπαλλής ξεκίνησε την καριέρα του από τις ακαδημίες του Άρη και ο προπονητής Μπράνκο Στάνκοβιτς τον προώθησε στην ανδρική ομάδα σε ηλικία δεκαεπτά ετών, ενώ ο διάδοχος του στον προπονητικό θώκο της ομάδας, Αλκέτας Παναγούλιας, τον χρησιμοποίησε ως βασικό. Το 1975-76 αναδείχθηκε τρίτος σκόρερ του πρωταθλήματος με 13 γκολ σε 24 αγώνες, ενώ τις επόμενες δύο χρονιές έπαιξε σε 53 αγώνες πρωταθλήματος, με αποτέλεσμα να τον καλέσουν στην εθνική Ελλάδος.

Με την εθνική ομάδα έπαιξε σε έξι αγώνες, ξεκινώντας από τη φιλική νίκη εναντίον της Κύπρου στις 11 Ιανουαρίου 1978 στη Λευκωσία με 0-2. Επανήλθε στις 21 Μαρτίου 1979 σε ένα ακόμη φιλικό παιχνίδι με τη Ρουμανία και για ακόμη δύο φιλικά το 1980 με την Κύπρο και την Αυστραλία. Αγωνίστηκε για τελευταία φορά με την εθνική ομάδα στις 29 Απριλίου 1981 στο Πόλιουντ Στάντιον του Σπλιτ, στην ήττα της Ελλάδας από τη Γιουγκοσλαβία με 5-1 για τα προκριµατικά του Παγκοσµίου Κυπέλλου του 1982.

Στις 3 Ιουνίου 1979, ο Άρης επιβλήθηκε της Καστοριάς με 7-2, με τον Μπαλλή να πετυχαίνει τρία γκολ από το 17ο ως το 25ο λεπτό. Την επόμενη χρονιά, οι "κίτρινοι" τερμάτισαν στην πρώτη θέση, ισόβαθμοί με τον Ολυμπιακό, με τον Μπαλλή να αγωνίζεται στον αγώνα μπαράζ που διεξήχθη στον Βόλο και ο Άρης ηττήθηκε με 2-0.

Με τον Άρη αγωνίστηκε στους έξι ευρωπαϊκούς αγώνες της σεζόν 1979-80, όπου η ομάδα του έφθασε ως την φάση των 16, αφού απέκλεισε την Μπενφίκα και την Περούτζια, για να αποκλειστεί από την Σαιντ-Ετιέν του Μισέλ Πλατινί. Επανήλθε στους δύο αγώνες με την Ίπσουιτς το 1980-81, όπου ο Άρης ηττήθηκε με 5-1 στην Αγγλία και κέρδισε με 3-1 στο Καυτατζόγλειο.

### Με την ΑΕΚ
Το καλοκαίρι του 1981 μεταγράφηκε στην ΑΕΚ, της οποίας υπήρξε βασικό στέλεχος για πέντε χρόνια. Στις 29 Ιουνίου 1983 συμμετείχε στη νίκη της ομάδας του με 2-0 κόντρα στον ΠΑΟΚ για τον τελικό του κυπέλλου Ελλάδος.

Ο Μπαλλής έπαιξε στους δύο αγώνες εναντίον της Ουίπεστ για το κύπελλο Κυπελλούχων 1983-84, στην ήττα της ΑΕΚ από τη Ρεάλ Μαδρίτης στο Σαντιάγο Μπερναμπέου με 5-0 για το κύπελλο ΟΥΕΦΑ του 1985-86, όπως και στους δύο αγώνες με την Ίντερ για το κύπελλο ΟΥΕΦΑ του 1986-87.

### Επιστροφή στον Άρη
Το Δεκέμβριο του 1986 επέστρεψε στη Θεσσαλονίκη για την ομάδα με την οποία αναδείχθηκε και αγωνίστηκε σε 14 αγώνες μέχρι το τέλος της σεζόν. Την επόμενη χρονιά, έπαιξε σε 13 ματς, το τελευταίο εκ των οποίων τον Ιανουάριο του 1988.

## Στατιστικά με τον Άρη



## Στατιστικά με την ΑΕΚ



## Παραπομπές

## Πηγές

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος 
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Μέσοι ποδοσφαιριστές
Κύπελλο Κύπρου πετοσφαίρισης ανδρών 2019-20

Το **Κύπελλο Κύπρου 2019-20** ήταν η 46η έκδοση του Κυπέλλου Κύπρου (43η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι οκτώ ομάδες της Α΄ κατηγορία 2019-20. Η διοργάνωση διακόπηκε μετά την προημιτελική φάση διεκόπη λόγω της Πανδημίας COVID-19 στην Κύπρο.

## Σύστημα διεξαγωγής
Στην προημιτελική φάση οι οκτώ ομάδες κληρώθηκαν τυχαία μεταξύ τους σε τέσσερα ζευγάρια και έδωσαν διπλούς αγώνες (εντός και εκτός έδρας). Οι τέσσερις νικήτριες προκρίθηκαν στην ημιτελική φάση. Στην ημιτελική φάση οι ομάδες κληρώθηκαν τυχαία μεταξύ τους και τα δύο ζευγάρια θα έδιναν διπλούς αγώνες (εντός και εκτός έδρας) με τις δύο νικήτριες να προκρίνονται στον τελικό. Στις δύο αυτές φάσεις, αν μια ομάδα πετύχαινε δύο νίκες, τότε έπαιρνε αυτή την πρόκριση.

Σε περίπτωση που στους δύο αγώνες οι δύο ομάδες είχαν από μία νίκη, όπως πιο κάτω, αμέσως με την λήξη του δεύτερου αγώνα διεξαγόταν το χρυσό σετ (golden set):
*Πρώτος αγώνας 3 – 0, δεύτερος αγώνας 0 – 3 ή 1 – 3 τότε χρυσό σετ
*Πρώτος αγώνας 3 – 1, δεύτερος αγώνας 0 – 3 ή 1 – 3 τότε χρυσό σετ
*Πρώτος αγώνας 3 – 2, δεύτερος αγώνας 2 – 3 τότε χρυσό σετ
*Πρώτος αγώνας 3 – 0 ή 3 – 1, δεύτερος αγώνας 2 – 3 προκρίνεται ο νικητής του πρώτου αγώνα
*Πρώτος αγώνας 3 – 2, δεύτερος αγώνας 0 – 3 ή 1 – 3 προκρίνεται ο νικητής του δεύτερου αγώνα 

Ο τελικός θα ήταν μονός και θα διεξαγόταν σε ουδέτερη έδρα.

## Προημιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων.




## Ημιτελικά
Στην ημιτελική φάση θα γινόντουσαν διπλοί αγώνες. Οι αγώνες αναβλήθησαν λόγω της Πανδημίας COVID-19 στην Κύπρο. Μετέπειτα η διοργάνωση διεκόπη οριστικά. Ο πίνακας που ακολουθεί παρουσιάζει τα ζευγάρια που προέκυψαν μετά από την κλήρωση. 




## Παραπομπές


## Πηγές
*
*Ιστορία του κυπριακού βόλλεϋ: Χρυσή Βίβλος Ανδρών

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 2019
Κατηγορία:Πετοσφαίριση το 2020
Πανελλήνιος Μουσικός Σύλλογος

Ο **Πανελλήνιος Μουσικός Σύλλογος** (συντομογραφία: ) είναι ιστορικός ελληνικός σύλλογος, που ιδρύθηκε το 1913 από καθηγητές του Ωδείου Αθηνών και από μουσικούς της Ορχήστρας του Συλλόγου Συναυλιών του Ωδείου.

Η δράση του συλλόγου ξεκίνησε το 1915, με αυτή να περιλαμβάνει την καλλιέργεια και την ευαισθητοποίηση γύρω από την τέχνη της μουσικής, αλλά και την πάταξη της καταπάτησης των δικαιωμάτων των μουσικών στο εργασιακό τους περιβάλλον.

Αρχικά, η έδρα του οργανισμού ήταν στο φουαγιέ του Δημοτικού Θεάτρου Αθηνών. Αργότερα, απέκτησε τη δική του ιδιόκτητη στέγη κοντά στο παλαιό κτίριο του Ωδείου Αθηνών, που βρισκόταν επί της οδού Πειραιώς, ύστερα από βοήθεια που έλαβε από τον Φριτς Κράισλερ. Μετά το πέρας κάποιων ετών, ο οργανισμός μετεγκαταστάθηκε στο κτίριο όπου βρίσκεται και σήμερα, στην οδό Σαπφούς 10 στην πλατεία Κουμουνδούρου, έπειτα από δωρεές μελών του.

## Αξιοσημείωτα μέλη
* Δημήτρης Μητρόπουλος
* Νίκος Σκαλκώτας
* Μαρία Κάλλας
* Μενέλαος Παλλάντιος
* Φρειδερίκος Βολονίνης
* Σπύρος Φαραντάτος
* Ιωσήφ Ροτσιάρδης
* Διονύσιος Λαυράγκας
* Μανώλης Καλομοίρης
* Φιλοκτήτης Οικονομίδης
* Γεώργιος Παπανικολάου

## Εξωτερικοί σύνδεσμοι
* 
* Κανάλι στο YouTube
* Σελίδα στο Facebook

Κατηγορία:Συνδικαλιστικές οργανώσεις στην Ελλάδα
Β΄ κατηγορία πετοσφαίρισης ανδρών Κύπρου 2016-17

Η **Β΄ κατηγορία πετοσφαίρισης ανδρών Κύπρου 2016-17** ήταν η 44η έκδοση της Β΄ κατηγορία πετοσφαίρισης της Κύπρου. Το πρωτάθλημα κέρδισε η Ολυμπιάς Φρενάρου.

## Σύστημα διεξαγωγής
Στο πρωτάθλημα της Β΄ κατηγορίας 2016-17 συμμετείχαν 6 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Η πρωταθλήτρια ομάδα προβιβάστηκε στην Α΄ κατηγορία 2017-18.

### Σύστημα βαθμολόγησης
Το σύστημα βαθμολόγηση των αγώνων ήταν ως εξής:
*Σε νίκη με 3-0 και 3-1 σετ ο νικητής έπαιρνε 3 βαθμούς και ο ηττημένος κανένα.
*Σε νίκη με 3-2 ο νικητής σετ έπαιρνε 2 βαθμούς και ο ηττημένος 1 βαθμό.

### Κριτήρια κατάταξης
Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες τα κριτήρια κατάταξης ήταν:
#Πιο ψηλά κατατασσόταν η ομάδα με τον μεγαλύτερο αριθμό νικών.
#Αν οι ομάδες είχαν τον ίδιο αριθμό νικών, πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των συνολικά κερδισμένων σετ με τα συνολικά χαμένα σετ.
#Αν η ισοβαθμία συνεχιζόταν, πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των συνολικά κερδισμένων πόντων με τους συνολικά χαμένους πόντους.
#Αν η ισοβαθμία συνεχιζόταν, πιο ψηλά κατατασσόταν η ομάδα με τις περισσότερες νίκες στους μεταξύ των ισόβαθμων ομάδων αγώνων. 
#Αν η ισοβαθμία συνεχιζόταν, πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των κερδισμένων σετ με τα χαμένα σετ στους μεταξύ των ισόβαθμων ομάδων αγώνες.
#Αν η ισοβαθμία συνεχιζόταν, πιο ψηλά κατατασσόταν η ομάδα με το μεγαλύτερο κλάσμα που προέκυπτε από τη διαίρεση των κερδισμένων πόντων με τους χαμένους πόντους στους μεταξύ των ισόβαθμων ομάδων αγώνες.
#Αν η ισοβαθμία συνεχιζόταν, διεξαγόταν αγώνας κατάταξης σε ουδέτερο γήπεδο που όριζε η ΚΟΠΕ.

## Αλλαγές σε σχέση με την περίοδο [[Β΄ κατηγορία πετοσφαίρισης ανδρών Κύπρου 2015-16|2015-16]]
Στο πρωτάθλημα της περιόδου 2016-15 δεν συμμετείχε η πρωταθλήτρια Β΄ κατηγορίας 2015-16, Ένωσις Νέων Παραλιμνίου, η οποία είχε προβιβαστεί στην Α΄ κατηγορία 2016-17. Επιπλέον, στο πρωτάθλημα δεν συμμετείχε ο Άρης Λεμεσού.

Στο πρωτάθλημα συμμετείχε ο Εθνικός Λατσιών ο οποίος είχε υποβιβαστεί από την Α΄ κατηγορία 2015-16. Επιπλέον συμμετείχε ο Φοίνικας Πύλας και ο ΑΠΟΚ.

## Συμμετέχουσες ομάδες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.

## Βαθμολογία
Η τελική βαθμολογία ήταν:


Πηγή : Βαθμολογία 2016-17


## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος.


Πηγή : Αποτελέσματα 2016-17


## Παραπομπές


## Πηγές
*
*

Κατηγορία:Β΄ κατηγορία πετοσφαίρισης ανδρών Κύπρου
Κατηγορία:Πετοσφαίριση το 2016
Κατηγορία:Πετοσφαίριση το 2017
Αναβαθμίδες Ορυζώνων των Κορδιλιέρων των Φιλιππίνων

Οι **Αναβαθμίδες Ορυζώνων των Κορδιλιέρων των Φιλιππίνων** (φιλιππίνο : *Mga Hagdan-Hagdang Palayan ng Kordilyera ng Pilipinas* ; ιφουγκάο : *Payyo*) μπήκαν στην λίστα με τα Μνημεία Παγκόσμιας Κληρονομιάς της UNESCO το 1995, η πρώτη ιδιοκτησία που συμπεριλήφθηκε στην κατηγορία του πολιτιστικού τοπίου στην λίστα των Μνημείων Παγκόσμιας Κληρονομιάς. Αυτή η περιοχή έχει πέντε τοπία : τις αναβαθμίδες ρυζιού της Batad Rice Terraces, της Bangaan (και τα δυο στο Μπανάουε), της Mayoyao (στο Μαγιογιάο), της Hungduan (στην Hungduan) και της Nagacadan (στην Κιανγκάν), όλα στην επαρχία Ιφουγκάο στις Φιλιππίνες. Οι αναβαθμίδες ορυζώνων του Ιφουγκάο βρίσκονται στο μεγαλύτερο υψόμετρο και χτίστηκαν στις πιο απότομες πλαγιές από οποιοδήποτε άλλο προϊόν. Το συγκρότημα τοίχων από πέτρα ή λάσπη του Ιφουγκάο και η φυσική χάραξη των λόφων και των βουνών δημιουργούν λιβάδια και χωράφια, σε συνδυασμό με την ανάπτυξη περίπλοκων αρδευτικών συστημάτων, όπου το νερό συλλέγεται από τα δάση στις κορυφές των βουνών, και με την ανάπτυξη ενός περίπλοκου γεωργικού συστήματος.

Οι αναβαθμίδες ορυζώνων στο Ιφουγκάο απεικονίζουν την αξιοσημείωτη ικανότητα του ανθρώπινου πολιτισμού να προσαρμόζεται στις νέες κοινωνικές και κλιματικές πιέσεις αλλά και να αναπτύσσει και να εφαρμόζει νέες ιδέες και τεχνολογίες. Παρόλο που στην UNESCO αναφέρεται ως περιοχή παγκόσμιας κληρονομιάς καθώς πιστεύεται ότι χρονολογείται πριν από 2000 χρόνια, πρόσφατες μελέτες από το Αρχαιολογικό Κέντρο του Ιφουγκάο αναφέρεται ότι στην πραγματικότητα οι αναβαθμίδες αυτές κατασκευάστηκαν μετά την συνάντηση του λαού αυτού με τους Ισπανούς πριν από περίπου 400 χρόνια.

Η συντήρηση των βεραντών ρυζιού αντικατοπτρίζει πρωτίστως μια συνεργατική προσέγγιση ολόκληρης της κοινότητας, η οποία βασίζεται στις λεπτομερείς γνώσεις για την πλούσια ποικιλία των βιολογικών πόρων που υπάρχουν στο γεωργικό οικοσύστημα του Ιφουγκάο, ένα καλά συντονισμένο ετήσιο σύστημα που σέβεται την χωροθέτηση και τον προγραμματισμό, την εκτεταμένη διατήρηση του εδάφους και την κυριαρχία ενός σύνθετου καθεστώτος καταπολέμησης των παρασίτων το οποίο βασίζεται στην επεξεργασία μιας ποικιλίας βοτάνων, συνοδευόμενη από θρησκευτικές τελετές.

## Παραπομπές

## Εξωτερικοί σύνδεσμοι

*UNESCO World Heritage Site Link
*Ifugao Archaeological Project
*Batad Rice Terraces on YouTube

Κατηγορία:Μνημεία Παγκόσμιας Κληρονομιάς στην Ασία
Κατηγορία:Φιλιππίνες
Βερόνικα Χασπεάδο

H **Βερόνικα Χασπεάδο** (*Verónica Jaspeado*, γεννημένη ως Βερόνικα Αλεχάντρα Χασπεάδο Μαρτίνες *Verónica Alejandra Jaspeado Martínez*, 6 Σεπτεμβρίου 1976 -) είναι Μεξικανή ηθοποιός, τραγουδίστρια, μοντέλο και εστεμμένη στα καλλιστεία Nuestra Belleza Tlaxcala 1994.

## Φιλμογραφία
**Τηλενουβέλες**
**DKDA: Sueños de juventud* - 1999/00, ως Καμίλα Σαλντίβαρ
**El derecho de nacer* - 2001, ως Τετέ Πουκ ντε λα Ρεγκέρα
**La otra* - 2002, ως Απολόνια Πορτουγάλ
**Amarte es mi pecado* - 2004, ως Μίρτα Φερνάντες
**Un gancho al corazón* - 2008/09, ως Χιμένα Σερμένιο
**Verano de amor* - 2009/10, ως Γκρέτα
**Miss XV* - 2012, ως Μαργαρίτα Ραμόνα "Μάγος" Κοντρέρας
**[[Μονσεράτ (τηλενουβέλα)|Lo que la vida me robó]]* - 2013/14, ως Χοσεφίνα "Φινίτα, Χοσέφα" Βαλβέρδε
**[[Η αγάπη ήρθε|Vino el amor]]* - 2016/17, ως Σόνια Ορτίς Σαμόρα
**Papá a toda madre* - 2017/18, ως Βερόνικα Βαλένσια ντε Μπαρριέντος

**Τηλεόραση**
**Mujer, casos de la vida real* - 2001/02
**Amor mío* - 2006/07, ως Βέρα Εσμεράλδα
**[[Γυναίκες δολοφόνοι|Mujeres asesinas]]* - 2008, ως Κλάουδια (σεζόν 1, επεισόδιο 12: "Άνα, Η διαβρωτική")
**40 y 20* - 2017, ως Ροσάριο
**Reto 4 elementos* - 2018, ως Διαγωνιζόμενη/30η θέση
**Alma de Ángel* - 2019, ως Γκλόρια

**Ταινίες**
**Casting, busco fama* - 2003, (μικρού μήκους)
**Eros una vez María* - 2007, ως Μαρία Πλάγια
**[[Μπολτ (ταινία, 2008)|Bolt]]* - 2008, ως Μίτενς (μεταγλ. στην ισπανική version)
**Todas mías* - 2011, ως Εουχένια
**El cielo en tu mirada* - 2012, ως Σχεδιάστρια
**Itinerario de una pasión* - 2015, ως Λιτσίτα
**[[Αυτοκίνητα 3|Cars 3]]* - 2017, ως Κρους Ραμίρες (μεταγλ. στην ισπανική version)

**Θέατρο**
**Anastasia, el musical* - 1999 
**Una pareja con Ángel* - 2006
**Tacones rotos* - 2013

## Βραβεία & υποψηφιότητες
;Βραβεία TVyNovelas

## Παραπομπές


## Εξωτερικοί Σύνδεσμοι

* 
*Verónica Jaspeado - Actriz mexicana

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Κατηγορία:Μεξικανές ηθοποιοί φωνής
Κατηγορία:Μεξικανοί τραγουδιστές
Κατηγορία:Μεξικανές μοντέλα
Ιάκωβος Α΄ του Χόλσταϊν-Σάουενμπουργκ

Ο **Ιάκωβος Α΄**, γερμ.: Jobst I graf von of Holstein-Schauenburg (1483 - 1531) από τον Οίκο του Σάουμπουργκ ήταν Γερμανός ευγενής. Ήταν κόμης του Σάουενμπουργκ και του Χόλσταϊν-Πίνεμπεργκ από το 1527 μέχρι το τέλος του. 

## Βιογραφία
Ήταν ο πρώτος γιος του Ιωάννη Δ΄ (1449-1527) και της Κόρντουλα του Γκέμεν (απεβ. 1528).

## Οικογένεια
Νυμφεύτηκε το 1506 τη Μαρία του Νάσσαου-Ντίλενμπουργκ (1491-1547), κόρη του Ιωάννη Ε΄ κόμη του Νάσσαου-Βίαντεν-Ντητς και είχε τέκνα:
* Όθων, απεβ. νέος.
* Αδόλφος Γ΄ 1511-1556, εκλέκτορας και αρχιεπίσκοπος της Κολωνίας το διάστημα 1547-56.
* Αντώνιος απεβ. 1558, εκλέκτορας και αρχιεπίσκοπος της Κολωνίας το διάστημα 1556-58.
* Ιωάννης Ε΄ π.1512-1560, κόμης του Χόλσταϊν-Σάουενμπουργκ από το 1531, νυμφεύτηκε το 1555 με την Ελισάβετ κόμισσα της Ανατολικής Φρισίας (1531-1558).
* Κόρντουλα 1516-1542, παντρεύτηκε πρώτα τον Έφερβιν κόμη του Μπέντχαϊμ (1461-1530) και μετά με τον Γκούμπρεχτ Β΄ κόμη του Νόιενχαρ-Άλπεν.
* Όθων Δ΄ 1517-1576, συγκυβερνήτης το διάστημα 1531-60, κόμης του Χόλσταϊν-Σάουμπουργκ από το 1560.
* Ιάκωβος Β΄ π.1520-1581, κύριος του Γκέμεν από το 1531, νυμφεύτηκε την Eλισάβετ του Πάλαντ (απεβ. 1606).
* Γουλιέλμος Β΄ απεβ. 1580, κοσμήτορας του Χίλντεσχαϊμ.

## Βιβλιογραφικές αναφορές
* C.Porskrog Rasmussen, E. Imberger, D. Lohmeier, I. Momsen (επιμ. ): *Die Fürsten des Landes*, Neumünster 2008

## Εξωτερικοί σύνδεσμοι
* Γενεαλογία του Χολστάιν

## Αναφορές


Κατηγορία:Οίκος του Σάουμπουργκ
Ερνέστος του Σάουμπουργκ

Ο **Ερνέστος**, γερμ.: Ernst von Schaumburg (24 Σεπτεμβρίου 1569 - 17 Ιανουαρίου 1622) από τον Οίκο του Σάουμπουργκ ήταν ο πρώτος κόμης Σόυενμπουργκ και Χόλσταϊν-Πίνεμπεργκ, που κέρδισε τον τίτλο του πρίγκιπα το 1619. 

## Βιογραφία
Ήταν ο τέταρτος γιος (μόνος γιος από τον 2ο γάμο) του Όθωνα Δ΄ κόμη του Σάουμπουργκ και της δεύτερης συζύγου του Ελισάβετ-Ούρσουλας των Γουέλφων (1539-1586), κόρης του Ερνέστου Α΄ δούκα του Μπράουνσβαϊγκ-Λύνεμπουργκ.

Απεβίωσε το 1622 χωρίς κληρονόμο. Το Σάουενμπουργκ-Πίνεμπεργκ ήταν μία λουθηρανική περιοχή, από τότε που ο πατέρας του Όθωνας Δ΄ είχε κερδηθεί από τις διδασκαλίες του Μαρτίνου Λουθήρου. Μετά το τέλος του Ερνέστου ένας καθολικός κόμης, ο Ιάκωβος Χέρμαν, έλαβε ένα μέρος του Σάουενμπουργκ, αλλά απεβίωσε επίσης χωρίς παιδιά, και ο Όθων Ε΄, που ήταν Καλβινιστής, διαδέχθηκε τον Ερνέστο.

Ο πρίγκιπας Ερνέστος έκτισε το Μαυσωλείο Στάτχαγκεν για τον ίδιο και την οικογένειά του. Σήμερα, αυτό το κτήριο εκτιμάται ως πολιτιστικό μνημείο ευρωπαϊκού επιπέδου.

## Οικογένεια
Στις 11 Σεπτεμβρίου 1597 νυμφεύτηκε τη Χέντβιχ, κόρη του Γουλιέλμου Δ΄ λαντγκράβου της Έσσης-Κάσσελ στο κάστρο Βίλχελμσμπουργκ στο Σμάλκαλντεν. Ο γάμος ήταν άτεκνος.

## Δείτε επίσης
* Οίκος του Σάουμπουργκ
* Όθων Δ΄ του Σάουμπουργκ
* Μαρτίνος Λούθηρος
* Προτεσταντική Μεταρρύθμιση
* Προτεσταντισμός

## Εξωτερικοί σύνδεσμοι
* Άρθρο της Καθολικής Εγκυκλοπαίδειας για τις μετρήσεις του Schaumburg

## Παραπομπές σε πηγές


Κατηγορία:Πρίγκιπες της Γερμανίας
Κατηγορία:Κόμητες της Γερμανίας
Όθων Δ΄ του Σάουμπουργκ

[δεξιά|μικρογραφία|290x290εσ|Ταφικό μνημείο για τον Όθωνα Δ΄ και τις δύο συζύγους του στην εκκλησία του Αγίου Μαρτίνου στο [Στάτχαγκεν.]]

Ο **Όθων Δ΄**, γερμ.: Otto IV von Schaumburg (1517 - 21 Δεκεμβρίου 1576) από τον Οίκο του Σάουμπουρκ ήταν Γερμανός ευγενής. Έγινε κόμης του Σάουενμπουργκ και του Χόλσταϊν-Πίνεμπεργκ. 

## Βιογραφία
Ήταν γιος του Ιακώβου Α΄ κόμη του Σάουενμπουργκ και της συζύγου του Μαρίας του Νάσσαου-Ντίλενμπουργκ, κόρης του Ιωάννη Ε΄ κόμη του Nάσσαου-Βίαντεν-Ντητς.

Υιοθέτησε τις διδασκαλίες του Μαρτίνου Λουθήρου. Ωστόσο, σε σχέση με τους μεγαλύτερους αδελφούς του Αδόλφο Γ΄ (κυβ. 1547-1556) και τον Αντώνιο Α΄ (κυβ. 1557-1558) εκλέκτορες-αρχιεπισκόπους της Κολωνίας, απέφυγε την ανοιχτή αντιπαράθεση. Το 1559 ξεκίνησε επίσημα τη Μεταρρύθμιση στο Σάουενμπουργκ και στο Χόλσταιν-Πίνεμπεργκ. Αυτές οι περιοχές παρέμειναν Λουθηρανικές καθ' όλη τη διάρκεια της Αντι-Μεταρρύθμισης ως τη σύγχρονη εποχή.

## Οικογένεια
Νυμφεύτηκε πρώτα τη Μαρία (1527-1554), κόρη του Μπάρνιμ Θ΄ δούκα της Πομερανίας-Στετιν και είχε τέκνα:
* Χέρμαν 1545–1592, πρίγκιπας-επίσκοπος του Μίντεν το διάστημα 1566–1581.
* Όθων 1545–1572, διανοητικά διαταραγμένος.
* Αδόλφος ΙΔ΄ 1547-1601, κόμης του Σάουμπουργκ και του Χόλσταϊν-Πίνεμπερκ. Νυμφεύτηκε την Ελισάβετ των Γουέλφων (1567–1618).
* Αντώνιος 1549–1599, πρίγκιπας-επίσκοπος του Μίντεν το διάστημα 1587–1599.

Το 1558 ο Όθων Δ΄ νυμφεύτηκε για δεύτερη φορά με την Ελισάβετ-Ούρσουλα των Γουέλφων (1539–1586), κόρη του Ερνέστου Α΄ δούκα του Μπράουνσβαϊγκ-Λύνεμπουργκ και απέκτησε τα εξής παιδιά:
* Μαρία 1559–1616 παντρεύτηκε τον Ιάκωβο κόμη του Λίμπουργκ-Στύρουμ (1560–1621)
* Ελισάβετ, παντρεύτηκε τον Σίμωνα ΣΤ΄ κόμη του Λίππε (1554-1613).
* Ερνέστος 1569–1622, κόμης του Σάουμπουργκ και του Χόλσταϊν-Πίνεμπεργκ από το 1601, ανήλθε σε πρίγκιπα του Σάουμπουργκ το 1619.

## Δείτε επίσης
* Μαρτίνος Λούθηρος

## Παραπομπές


## Εξωτερικοί σύνδεσμοι
* 
* Άρθρο της Καθολικής Εγκυκλοπαίδειας για τους κόμητες του Σάουμπουργκ

Κατηγορία:Κόμητες της Γερμανίας
Εθνικό Σοσιαλιστικό Κόμμα της Ρωσίας

Το ***Εθνικό Σοσιαλιστικό Κόμμα της Ρωσίας*** (Ρωσικά: Русская Национальная Социалистическая Партия) είναι ένα νεοναζιστικό και φασιστικό κόμμα με έδρα τη Ρωσία.
 
## Ανάπτυξη
Το κόμμα αναπτύχθηκε περαιτέρω από τους οπαδούς του Κονσταντίν Κασιμόφσκι, ηγετικού μέλους του Παμιάτ αμέσως μετά την κατάρρευση της Σοβιετικής Ένωσης, ο οποίος αποχώρησε από το Εθνικό Πατριωτικό Μέτωπο το 1992 και ίδρυσε το δικό του κόμμα, την Εθνική Ένωση Ρωσίας, τον επόμενο χρόνο. Αυτό το κόμμα επανεμφανίστηκε ως Εθνικό Σοσιαλιστικό Κόμμα της Ρωσίας γύρω στο 1999 αφού ο Κασιμόβσκι σταμάτησε την λειτουργία της Εθνικής Ένωσης και άρχισε να απομακρύνεται από την έμφαση που έδινε στη Ρωσική Ορθόδοξη Εκκλησία από αυτήν την ομάδα. Παρά τη μείωση της έμφασης που δίνουν στη θρησκεία, ο ιστότοπος του κόμματος αναφέρει τον Ορθόδοξο Χριστιανισμό ως μία από τις τέσσερις βασικές ιδεολογικές αρχές του, ενώ οι άλλοι θεωρούν ότι οι αρχές του κόμματος είναι το ισχυρό κράτος, ο επιθετικός ρωσικός εθνικισμός και ο μη μαρξιστικός σοσιαλισμός. Το σύμβολο του κόμματος είναι το Λάβαρο του Μεγάλου Κωνσταντίνου και από το 1999 έχουν αναλάβει την έκδοση της εφημερίδα «Δεξιά Αντίσταση» (Pravoye Soprotivleniye), η οποία διαδέχεται το προηγούμενο περιοδικό Στουρμόβικ (Shturmovik).

Ο Κασιμόβσκι από τότε ισχυρίστηκε ότι είναι ο ηγέτης μιας ομάδας που ονομάζεται *Ρωσική Δράση* (Russian Action), ωστόσο η σχέση της με το Εθνικό Σοσιαλιστικό Κόμμα, παραμένει ασαφής.

## Αποκεφαλισμοί
Στις 15 Αυγούστου 2007, ο Βίκτωρ Μιλόκοφ, ένας 23χρονος φοιτητής στο Κρατικό Τεχνολογικό Πανεπιστήμιο Μαΐκοπ στην Δημοκρατία της Αντιγκέας, συνελήφθη για την διαδικτυακή διανομή ενός βίντεο με τίτλο «Εκτέλεση ενός Τατζίκου και ενός Νταγκεστανού, το οποίο απεικόνιζε τη δολοφονία δύο μη εθνικών Ρώσων αντρών από μια ομάδα που ονομάζεται «Εθνικιστικό-Σοσιαλιστικό Κόμμα της Ρωσίας».

Αργότερα αποκαλύφθηκε ότι ένα από τα θύματα ήταν ο 24χρονος Σαμίλ Ονταμάνοφ από την κυρίως Μουσουλμανική περιοχή του Νταγκεστάν της Ρωσίας. Ο Τατζίκος υπήκοος δεν ταυτοποιήθηκε ποτέ. Το 2008, ο 20χρονος Σαλαχεντίν Αζίζοφ από το Τατζικιστάν δέχτηκε επίθεση καθώς περπατούσε σε μια ερημική έκταση στη Νότια Μόσχα. Ο 20χρονος εργαζόμενος στην αγορά του Τατζικιστάν μαχαιρώθηκε και στη συνέχεια αποκεφαλίστηκε. Μια ομάδα που αυτοαποκαλείται ως ο «Στρατιωτικός Οργανισμός Ρώσων Εθνικιστών» ανέλαβε την ευθύνη για τη δολοφονία και ζήτησε αυστηρότερους νόμους για τη μετανάστευση. Μια φωτογραφία του κομμένου κεφαλιού του Αζίζοφ στάλθηκε μέσω ηλεκτρονικού ταχυδρομείου στη Σόβα. Οι δύο άνδρες ακούγονταν να λένε μεταξύ τους "Συνελήφθησαν από Ρώσους εθνικούς σοσιαλιστές" πριν ο Ομαντάνοφ αποκεφαλιστεί και ο άλλος πυροβοληθεί στο κεφάλι από δύο μασκοφόρους άντρες ντυμένους με στρατιωτικές στολές.

Αρχικά, ο Ρώσος υπουργός Εσωτερικών ανέφερε ότι το βίντεο είναι ψεύτικο, αλλά οι εισαγγελείς το παραδέχτηκαν τελικά ως αυθεντικό.

## Παραπομπές

## Εξωτερικοί σύνδεσμοι
*Εθνικιστικό Φόρουμ 

Κατηγορία:Ρωσικά πολιτικά κόμματα
Κατηγορία:Νεοναζισμός
Αντώνιος του Σάουενμπουργκ

Ο **Αντώνιος**, γερμ.: Anton von Schauenburg/Schaumburg (απεβ. 1558) από τον Οίκο του Σάουμπουργκ ήταν εκλέκτορας-αρχιεπίσκοπος της Κολωνίας από το 1557 έως το 1558.

## Βιογραφία
Ήταν o δεύτερος γιος του Ιακώβου Α΄ κόμη του Χόλσταϊν-Σάουενμπουργκ και της συζύγου του Μαρίας του Νάσσαου, κόρης του  Ιωάννη Ε΄ κόμη του Νάσσαου-Ντίλενμπουργκ. Ο μεγαλύτερος αδελφός του Αδόλφος Γ΄ ήταν ο προκάτοχός του ως αρχιεπίσκοπος της Κολωνίας (1547-1556).

Στις 26 Οκτωβρίου 1557, ο Σύλλογος του καθεδρικού ναού της Κολωνίας εξέλεξε τον Αντώνιο ως νέο αρχιεπίσκοπο της Κολωνίας. Η εκλογή επιβεβαιώθηκε από τον πάπα Παύλο Δ΄ τον Οκτώβριο του 1557. Ο Αντώνιος δεν χειροτονήθηκε ποτέ ως ιερέας ή επίσκοπος· απέκτησε μόνο τον βαθμό του υποδιακόνου τη στιγμή του τέλους του. Πέρασε το μεγαλύτερο μέρος τού χρόνου του ως αρχιεπίσκοπος, προσπαθώντας να βελτιώσει την κατεστραμμένη οικονομική κατάσταση της αρχιεπισκοπής.

Ο Aντώνιος απεβίωσε τον Ιούνιο του 1558. Ο Κορνέλις Φλόρις ντε Βρηντ δημιούργησε συμμετρικούς τάφους για τον Aντώνιο και τον αδελφό του Αδόλφο Γ΄ στον καθεδρικό ναό της Κολωνίας. Αρχικά τα μνημεία ευρίσκοντο στον χώρο της χορωδίας, αλλά μεταφέρθηκαν στα παρεκκλήσια του ιερού βήματος το 1863. Του Αντωνίου βρίσκεται στο δυτικό άκρο του παρεκκλησιού του Αγ. Ένγκελμπερτ.

## Βιβλιογραφικές αναφορές
* Αυτή η σελίδα βασίζεται σε αυτήν τη σελίδα στη γερμανική Wikipedia .

## Εξωτερικοί σύνδεσμοι
* Τάφος του Anton στον καθεδρικό ναό της Κολωνίας

## Αναφορές


Κατηγορία:Οίκος του Σάουμπουργκ
Ρόντρικ Μπίτον

Ο **Ρόντρικ Μακλίοντ Μπίτον** (αγγλικά: *Roderick Macleod Beaton*), ΜΒΑ, ΜΒΚ (γενν. 29 Σεπτεμβρίου 1951), είναι Άγγλος συνταξιούχος πανεπιστημιακός. Διετέλεσε καθηγητής Νεοελληνικής και Βυζαντινής Ιστορίας, Γλώσσας και Λογοτεχνίας της έδρας «Κοραής» (*Koraes*), στο Βασιλικό Κολέγιο του Λονδίνου (*King's College London*) από το 1988 έως το 2018.

## Καριέρα
Ο Μπίτον σπούδασε στο Πίτερχαους του Κέιμπριτζ και αποφοίτησε με πτυχίο αγγλικής λογοτεχνίας το 1973. Έμεινε εκεί για να ολοκληρώσει τις διδακτορικές του σπουδές. Του απονεμήθηκε διδακτορικό το 1976 για τη διατριβή του «Μύθος και παράδοση στη σύγχρονη ελληνική λαϊκή ποίηση, μελέτη της μη εγγράμματης παράδοσης, της τεχνικής και των στόχων της, στο πλαίσιο της λυρικής και ιαμβικής ποίησης αντί της επικής».

Ο Μπίτον θήτευσε τρία χρόνια ως μέλος του Ιδρύματος Ouranis (Ουράνης) στα Νέα Ελληνικά στο Πανεπιστήμιο του Μπέρμιγχαμ (1977 *-* 80), προτού ενταχθεί στο Βασιλικό Κολέγιο του Λονδίνου το 1981 ως λέκτορας. Διορίστηκε καθηγητής Νεοελληνικής και Βυζαντινής Ιστορίας, Γλώσσας και Λογοτεχνίας (έδρα: Κοραής) στο Βασιλικό Κολέγιο το 1988 και ήταν επικεφαλής του Τμήματος Βυζαντινών και Νεοελληνικών Σπουδών από το 1988 έως το 1994 και από το 1995 έως το 1998, και διευθυντής του Κέντρου Ελληνικών Σπουδών από το 2012 έως το 2016. Κατείχε επίσης την Υποτροφία Μάτζορ Λέβερχιουμ από το 2009 έως το 2012.  Αποσύρθηκε από την έδρα του στο Βασιλικό Κολέγιο το 2018. 

Το 2013, ο Μπίτον εξελέγη Μέλος της Βρετανικής Ακαδημίας του Ηνωμένου Βασιλείου για τις ανθρωπιστικές και κοινωνικές επιστήμες  Εκλέχτηκε επίσης Μέλος του Βασιλικού Κολεγίου του Λονδίνου το 2018.

Στις 9 Σεπτεμβρίου 2019 έγινε Ιππότης Ταξιάρχης του Τάγματος Τιμής από τον πρώην Προέδρο της Ελληνικής Δημοκρατίας Προκόπη Παυλόπουλο για τη δια βίου συμβολή του στην προώθηση των μεσαιωνικών και σύγχρονων ελληνικών σπουδών και πολιτισμού.

## Βιβλιογραφία

* *Οι Έλληνες: Μια παγκόσμια ιστορία (Faber & Faber, London, 2021)*
* *Ελλάδα: Βιογραφία ενός σύγχρονου έθνους* (Penguin Books Ltd, 2019)
* *Byron's War: Romantic Rebellion, Greek Revolution* (Cambridge University Press, 2013).
* *Η Δημιουργία της Νέας Ελλάδας: Εθνικισμός, Ρομαντισμός και Χρήσεις του Παρελθόντος (1797–1896)* (Συνεργασία με τον Ν. ΡΙκς), (Εκδόσεις του Κέντρου Ελληνικών Σπουδών, King's College London, Ashgate, 2009)
* *Γιώργος Σεφέρης: Περιμένοντας τον Άγγελο: Μια Βιογραφία* (Yale University Press, 2003).
* *Εισαγωγή στη Νεοελληνική Λογοτεχνία* (Oxford University Press, 1999).
* *Το Μεσαιωνικό Ελληνικό Ρομάντζο* (Cambridge Studies in Medieval Literature, αρ. 6, Cambridge University Press, 1989).
* *Λαϊκή Ποίηση της Νεότερης Ελλάδας* (Cambridge University Press, 1980).

## Παραπομπές


Κατηγορία:Άγγλοι πανεπιστημιακοί
Κατηγορία:Απόφοιτοι του Πανεπιστημίου του Κέιμπριτζ
Κατηγορία:Ταξιάρχης του Τάγματος της Τιμής